Il-goalkeeper Gianluigi Donnarumma rebaħ l-unur tal-aqwa plejer tat-tournament wara li kien protagonist għall-Italja fis-semi finali u fil-finali, fl-għoti tal-penalties. Donnarumma sofra wkoll 4 gowls matul il-Euro 2020 fejn fil-fażi tal-gruppi ma sofra l-ebda gowl. Donnarumma salva il-penalty ta' Alvaro Morata fis-semi finali, biex fil-finali kien l-eroj tat-tim Taljan hekk kif bis-saves fuq il-penalties ta' Jadon Sancho u Bukayo Saka, ta r-rebħa lil Italja fil-Kampjonati Ewropej għat-tieni darba fl-istorja tagħhom.